SET วูบหนักเกือบ 20 จุด ตามตปท. หลัง Bond Yield ดีดตัวแรงสุดในรอบเกือบ 4 ปี
SET วูบหนักเกือบ 20 จุด ตามตปท. หลัง Bond Yield ดีดตัวแรงสุดในรอบเกือบ 4 ปี โดยดัชนีตลาดหุ้นไทยเปิดตลาดเช้านี้ที่ระดับ 1,767.57 จุด ลดลง 19.09 จุด หรือคิดเป็น 1.07% สูงสุดที่ระดับ 1,768.80 จุด ต่ำสุดที่ระดับ 1,766.82 จุด มูลค่าการซื้อขาย 5.33 พันล้านบาท
30 พ.ค. 2561

ผู้สื่อข่าวรายงานว่า ดัชนีตลาดหุ้นไทยเปิดตลาดเช้านี้ที่ระดับ 1,767.57 จุด ลดลง 19.09 จุด หรือคิดเป็น 1.07% สูงสุดที่ระดับ 1,768.80 จุด ต่ำสุดที่ระดับ 1,766.82 จุด มูลค่าการซื้อขาย 5,325.90 ล้านบาท
โดยตลาดหุ้นไทยปรับตัวลดลงตามทิศทางตลาดหุ้นต่างประเทศ หลังเมื่อคืนที่ผ่านมาดัชนีดาวโจนส์ร่วงลงกว่า 1,000 จุด ท่ามกลางการซื้อขายที่ผันผวนอย่างหนัก หลังจากอัตราผลตอบแทนพันธบัตรรัฐบาลสหรัฐดีดตัวขึ้นใกล้ระดับสูงสุดในรอบ 4 ปี ซึ่งส่งผลให้นักลงทุนกังวลว่าธนาคารกลางสหรัฐ (เฟด) อาจจะปรับขึ้นอัตราดอกเบี้ยเร็วกว่าคาดในปีนี้ เพื่อสกัดเงินเฟ้อที่มีแนวโน้มสูงขึ้น
อนึ่งดัชนีเฉลี่ยอุตสาหกรรมดาวโจนส์ปิดที่ 23,860.46 จุด ร่วงลง 1,032.89 จุด หรือ -4.15% ดัชนี S&amp;P500 ปิดที่ 2,581.00 จุด ลดลง 100.66 จุด หรือ -3.75% และดัชนี Nasdaq ปิดที่ 6,777.16 จุด ลดลง 274.82 จุด หรือ -3.90%
ด้านนักวิเคราะห์ บล.ไอร่า คาดตลาดหุ้นไทยมีโอกาสปรับลงตามตลาดต่างประเทศ หลังดัชนีตลาดหุ้นสหรัฐฯ ลดลงกว่า 1,000 จุดเมื่อคืนที่ผ่านมา ขณะที่คาดยังคงได้รับปัจจัยกดดันจากประเด็นเดิม ทั้ง Bond Yield 10 ปี ของสหรัฐฯ ที่กลับมาเพิ่มขึ้น ทำให้คาดการณ์ว่าเฟดจะมีการขึ้นอัตราดอกเบี้ยเร็วกว่าที่คาด ในปท.ยังมีแรงเก็งกำไรผลประกอบการ/เงินปันผลจนถึงสิ้นเดือนก.พ.61 ส่วนหุ้นกลุ่มพลังงาน คาดยังได้รับปัจจัยกดดันราคาน้ำมันที่ปรับลดลง
 
10 หุ้นกดดัชนีเช้านี้
